James+Watt

=James Watt (1736-1819)= James Watt var en skotsk oppfinner og ingeniør. Han forbedret dampmaskinen som fram til da hadde vært i bruk i nesten 50 år og nesten helt uforandret. Dette satte et nytt fundament for den industrielle revolusjonen.

Watts yngre år
James Watt var født den 19. januar 1736 i byen Greenock, Skottland. Faren var en skipsbygger og moren kom fra en velstående familie og hadde derfor en god utdanning. Som liten var Watt en spinkel unge som ofte led av neseblod og tannverk. Han var oppdratt av protestantisk kristne foreldre men vokste opp til å være en deist. Han ble for det meste undervist hjemme av moren sin, men etter hvert begynte han på en skole i hjembyen hvor han senere ble mer interessert i blant annet matematikk og ga mer slipp på latin og gresk. Allerede ved 17-årsalderen ble faren alvorlig syk og moren døde. På toppen av dette ble formuen til faren mindre og mindre.

Da han var 19 år gammel, dro han til London for å utdanne seg i instrument-making et år og dro så til Glasgow, tilbake i Skottland for å starte sin egen bedrift hvor han lagde og reparerte matematiske instrumenter som blant annet deler til teleskop, barometre o.l. Han søkte seg inn i fagforeningen The Glasgow Guild of Hammermen, men ble avvist fordi han ikke hadde tilbringt syv år som lærling, til tross for at han var den eneste i hele Skottland med denne utdanningen. I stedet fikk han seg jobb på universitetet i Glasgow som matematiker og kom i kontakt med blant annet Joseph Black som hadde interesser for varmelære og interesserte James Watt i å forbedre dampmotoren.



James Watt og hans nyvinninger
I 1759 begynte James Watt å eksperimentere med damp etter at hans venn John Robison fikk James' oppmerksomhet ved tanken på damp som en energikilde. På denne tiden hadde Newcomen-motoren vært i bruk i nesten 50 år og hadde nesten ikke blitt forandret siden den kom. James hadde aldri sett en dampmotor i gang før og feilet da han lagde sin egen modell. I 1762 fikk han tilbud fra universitetet i Glasgow om å reparere en Newcomen-modell og takket ja til dette. Etter reparasjonen fungerte den så vidt og James Watt var ufornøyd med resultatet. Det var først da han forstod hva som kunne gjøres for å forbedre modellen og få den til å fungere mer effektivt, nemlig å legge til en separat kondensator. Kort tid etterpå var det James Watt sin modell som ble brukt til blant annet å pumpe ut vann fra gruver, til bomullsfabrikker og senere også til å drive skip. En stund etterpå forbedret Watt den ytterligere etter å ha oppfunnet stempeldampmaskinen.

I 1779 fant James Watt også opp et system for å kopiere skrift uten å benytte mekaniske anretninger med penner. Metoden gikk ut på å overføre blekk fra originalen, gjennom et tynt papir som ville resultere i en eksakt kopi. Året senere patenterte han denne oppfinnelsen og den ble brukt helt fram til det 20. århundre.

Hans siste år
Etter hvert hadde James blitt rik og valgte å ta opp billedhogging. James Watt døde den 25. august, 1819. 63 år etter hans død ble hans etternavn innført som betegnelse på enheten for //effekt//. I en park i Glasgow står det også en minnestein som markerer starten på den industrielle revolusjon. Akkurat der hvor minnesteinen ligger er hvor James Watt stod da han endelig kom på hvordan han kunne forbedre Newcomens dampmaskin.

Kilder:
http://en.wikipedia.org/wiki/James_Watt http://www.hammermenofglasgow.org/ http://no.wikipedia.org/wiki/James_Watt http://www.daria.no/skole/?tekst=10336